b'\n_START_ARTICLE_\nLevin August Gottlieb Theophil von Bennigsen\n_START_SECTION_\n\xc5\xbdivljenje\n_START_PARAGRAPH_\nRodil se je baronu Leonu Benningsenu (1700-62) in pri 14. letih je pri\xc4\x8del voja\xc5\xa1ko slu\xc5\xbebo v hannoverski pehoti; udele\xc5\xbeil se je zadnjih bojev sedemletne vojne. Leta 1773 je kot podpolkovnik hannoverske vojske prestopil v rusko vojsko, bil dodeljen Vjatskemu mu\xc5\xa1ketirskemu polku ter se naslednje leto udele\xc5\xbeil bojev proti Turkom._NEWLINE_Leta 1787 je bil povi\xc5\xa1an v polkovnika in postal poveljnik Izjumskega lahkega konjeni\xc5\xa1kega polka, s katerim se je udele\xc5\xbeil bojev v letih 1789-90 in 1792. Zaradi zaslug je bil leta 1794 povi\xc5\xa1an v generalmajorja. Leta 1796 je sodeloval v vojni proti Turkom in \xc4\x8dez dve leti je bil povi\xc5\xa1an v generalporo\xc4\x8dnika._NEWLINE_V \xc4\x8dasu carja Pavla I. je padel v njegovo nemilost, zaradi \xc4\x8desar je 30. septembra 1798 podal odstavko. Sodeloval je v pu\xc4\x8du, v katerem so ubili Pavla I. 15. marca1799 je bil ponovno sprejet v vojsko in 11. junija 1802 je bil povi\xc5\xa1an v generala konjenice. Leta 1805 je poveljeval eni od armad, s katero se je odpravil na pomo\xc4\x8d Avstriji proti Napoleonu. Naslednje leto je postal poveljnik korpusa. Potem, ko je bil 27. junija 1807 premagan v bitki za Friedland, za kar je bil upokojen (uradno zaradi bolezni)._NEWLINE_27. aprila 1812 je bil ponovno aktiviran in postal je na\xc4\x8delnik \xc5\xa1taba Kutuzovega \xc5\xa1taba. Zaradi spora z njim je bil ponovno odstranjen iz armade. Leta 1813 je postal vrhovni poveljnik rezervne vojske na Poljskem. Po koncu vojne je postal vrhovni poveljnik 2. armade in se leta 1818 upokojil._NEWLINE_Do smrti je \xc5\xbeivel v Hannovru.'